section_heading: Zemljopisne odlike
paragraph_text: Kandy je sagrađen na oko 500 metara nadmorske visine. Okružen je brežuljcima u dolini uz rijeku Mahaveli. Klima grada je s godišnjim prosjekom od 24°C osjetno hladnija nego u nizini. Svježini klime i relativno dobroj kvaliteti zraka doprinosi i umjetno jezero u središtu. Izgradio ga je 1812. godine posljednji singaleški kralj.